સવારમાં ઉઠી ક્યારે નાહ્યો ક્યારે નાસ્તો કર્યો તે તેના માબાપને પણ ખ્યાલ ના આવ્યો અને ઘરમાં કોઇને કાંઇ કહ્યા વગર નોકરીએ નિકળી ગયો. આ વર્તનનો પપ્પા મણીભાઇને કોઇ ખ્યાલ જ ન હતો કારણ એ તો દુકાને જવા આઠ વાગે નીકળી જાય જ્યારે રમેશની નોકરી દસ વાગે શરૂ થાય એટલે તે સાડા નવ વાગે નિકળી જાય. પણ આ નવા વર્તનને મમ્મી કાશીબા પાંચ છદિવસથી જોઇને વિચાર કરવા લાગ્યા કે આ છોકરો આવુ વર્તન કેમ કરે છે? એક દીવસ રમેશ ચા પિતો હતો તે વખતે તેને બૈડે થાબડી તેને પુછ્યુ કે બેટા તારૂ આ વર્તન કેમ બદલાઈ ગયુ છે. કોઇની સાથે વાતચિત કર્યા વગર સવારમાં વહેલો નોકરીએ જતો રહે છે અને પછી પહેલા કરતા મોડો ઘેર આવે છે. કંઇક કશુક થયુ છે કે શુ? તે કાંઇજ બોલ્યો નહીં થોડી વાર પછી ચા પીજતા પહેલા મમ્મીને કહે હુ મારી રીતે કામ કરુ છુ અને જીવુ છુ.